CELEX: 62012CN0319
Language: ro
Date: 2012-07-02 00:00:00
Title: Cauza C-319/12: Cerere de pronunțare a unei hotărâri preliminare introdusă de Naczelny Sąd Administracyjny (Polonia) la 2 iulie 2012 — Minister Finansów/MDDP Sp. z o.o., Akademia Biznesu, Sp. komandytowa

22.9.2012   
            
            
               RO
            
            
               Jurnalul Oficial al Uniunii Europene
            
            
               C 287/21
            
         Cerere de pronunțare a unei hotărâri preliminare introdusă de Naczelny Sąd Administracyjny (Polonia) la 2 iulie 2012 — Minister Finansów/MDDP Sp. z o.o., Akademia Biznesu, Sp. komandytowa
   (Cauza C-319/12)
   2012/C 287/38
   Limba de procedură: polona
   
      Instanța de trimitere
   
   Naczelny Sąd Administracyjny
   
      Părțile din acțiunea principală
   
   
      Reclamant: Minister Finansów
   
      Pârtâte: MDDP Sp. z o.o., Akademia Biznesu, Sp. komandytowa
   
      Întrebările preliminare
   
   
               1.
            
            
               Articolul 132 alineatul (1) litera (i), articolul 133 și articolul 134 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (1) trebuie interpretate în sensul că se opun includerii în sfera de aplicare a scutirii de TVA a serviciilor de educație prestate în scopuri comerciale de alte organisme decât cele de drept public, includere care rezultă din articolul 43 alineatul (1) punctul 1 din Legea din 11 martie 2004 privind taxa pe produse și servicii (Dz. U. nr. 54, poz. 535, cu modificările ulterioare) coroborat cu poziția 7 din anexa nr. 4 la această lege, în versiunea în vigoare în 2010?
            
         
               2.
            
            
               În cazul unui răspuns afirmativ la prima întrebare: Având în vedere incompatibilitatea scutirii cu dispozițiile Directivei 2006/112, persoana impozabilă are dreptul în temeiul articolului 168 din această directivă să beneficieze atât de scutire, cât și de dreptul de deducere a TVA-ului aferent intrărilor?
            
         
      (1)  JO L 347, p. 1, Ediție specială, 09/vol. 3, p. 7.